
1. УВОД

Циљ израде семинарског рада је упознавање студената са одређеном облашћу научне дисциплине кроз детаљну разраду једне теме из те области и припрема студената за писање самосталних радова.

Студенту се пружа прилика да савлада основе самосталног научног рада, форму и стил писања.

2. ТЕМА СЕМИНАРСКОГ РАДА

Тема семинарског рада може бити обрађена на два начина:

1. студент може да прикупи, обради, структурира и презентира знања из литературе релевантна за тему његовог рада и

2. студент може да примени знање стечено обрадом литературе и покаже како се неки конкретан проблем може решити.

3. САДРЖАЈ СЕМИНАРСКОГ РАДА

Семинарски рад мора да садржи:

· насловну страну,

· садржај,

· увод,

· обраду теме рада,

· закључак,

· литературу и

· попис прилога, табела, слика и дијаграма.

Насловна страна мора да изгледа као страна 1 овог документа. 

Следи садржај у коме су наведени основни делови од којих је сачињен семинарски рад (поднаслови), као и бројеви страна на којима се ти делови налазе (пример: страна 2).

У уводном делу семинарског рада треба увести читаоца у тему, презентирати значај теме и разлог због кога је студент одабрао баш ту тему, као и преглед текста који следи (пример: у другом делу рада обрађен је стрес, у трећем делу рада дат је преглед..., четврти део рада обрађује...).

У централном делу семинарског рада студент обрађује тему рада. Приказују се теоријски (основне дефиниције) и практични (илустративни примери) резултати који се односе на задату тему. Тај део текста треба да буде сачињен од више логичних целина означених одговарајућим насловима и поднасловима.

Закључак садржи сумирана основна знања до којих је студент дошао кроз израду семинарског рада.

У последњем поглављу студент наводи литературу коју је користио при изради рада абецедним редом по именима аутора, са потпуним подацима о библиографској јединици. Студенти треће и четврте године додипломских студија морају да користе више извора који не спадају у основну уџбеничку литературу. Посебно је пожељно коришћење извора на страним језицима, као и Интернет извора.

Стил писања мора бити у складу са уобичајеним стандардима академског писања (обратити пажњу на употребу малог и великог слова, правопис и граматику).

4. ФОРМА СЕМИНАРСКОГ РАДА

Дужина рада: најмање 10, највише 15 страна укључујући слике, табеле, литературу и остале прилоге. 

Формат текста: 

· једнострано А4 (210х297 mm); 

· маргине - доња, горња и десна по 2,5 cm, а лева 3 cm;

· проред 1; 

· фонт Times New Roman, величина 12, ћирилица.

Наслове и поднаслове писати фонтом Times New Roman Bold, величина 14.

Странице треба нумерисати у доњем десном углу. Прву страницу не треба нумерисати.

Рад се асистенту доноси на одбрану на тачно унапред договорен дан одштампан и повезан у једном примерку (е-mail НЕ).

У ситуацији када се у тексту користе дефиниције и поделе преузете од одређених аутора обавезан је позив на литературу. У том случају користити фусноте, фонт Times New Roman, величина 10 (на крају обавезно сви извори из фуснота, извори у вези са сликама и табелама морају бити наведени у поглављу литература). 

Пример: Теорије мотивације могу бити класификоване на следећи начин:

1. теорија инструменталности,

2. теорије садржаја и 

3. теорије процеса.

Пример: Интернет извор
 

Уколико рад садржи слике или табеле потребно их је нумерисати и означити одакле су преузете (наводи се број слике или табеле, назив слике или табеле и извор). На пример:


[image: image1]
Слика 1. Систем личности (извор: Јовановић-Божинов, Живковић, Цветковски, 2007)

Слика 2. Однос рационалне и емоционалне интелигенције (извор: http://www.svetusliciireci.com/index.php?ctrl=content&actn=show_article&id=1062, посећен 14.02.2009. године)

У тексту користити таб величине 0,5 cm (подешавање: селектовати цео текст, десни клик, Paragraph, Special, First line, укуцати 0,5 cm и кликнути ОК).

Набрајања у раду морају бити идентична као набрајања у упутству за семинарски рад (обратити пажњу на употребу тачке-зареза).

5. ЗАКЉУЧАК

Закључак је најважнији део семинарског рада јер у њему студент даје своје виђење проблема, могућа решења и слично; он треба да резултује из претходно написаног.

Уколико је семинарски рад урађен у потпуности у складу са упутством, уз одређени ниво квалитета изложене материје, рад ће бити оцењен са 14 бодова.

На одбрану семинарског рада студент је обавезан да понесе индекс.

7. ПОПИС ПРИЛОГА, ТАБЕЛА, СЛИКА И ДИЈАГРАМА

